**Naziv i adresa ustanove**

**Program obrazovanja**

**za stjecanje mikrokvalifikacije**

**izrada poslovnog plana**

**Mjesto, datum**

1. **OPĆI DIO**

|  |
| --- |
| **OPĆE INFORMACIJE O PROGRAMU OBRAZOVANJA** **ZA STJECANJE MIKROKVALIFIKACIJE** |
| **Sektor**  | Ekonomija i trgovina |
| **Naziv programa** | Program obrazovanja za stjecanje mikrokvalifikacije izrada poslovnog plana |
| **Vrsta programa** | osposobljavanje |
| **Predlagatelj** | **Naziv ustanove** |  |
| **Adresa** |  |
| **Razina kvalifikacije/skupa/ova ishoda učenja prema HKO-u** | SIU 1: Planiranje poslovanja (razina 4) |
| **Obujam u bodovima (CSVET)** | **2 CSVET**SIU 1: Planiranje poslovanja (2 CSVET) |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)**  |
| **Popis standarda zanimanja/skupova kompetencija**  | **Popis standarda kvalifikacija/skupova ishoda učenja**  | **Sektorski kurikul** |
| **SZ Ekonomski referent / Ekonomska referentica**<https://hko.srce.hr/registar/standard-zanimanja/detalji/49> **SKOMP 1:** Izrada i realizacija poslovnog plana malih i srednjih poduzeća<https://hko.srce.hr/registar/skup-kompetencija/detalji/416> **SZ Komercijalist / Komercijalistica**<https://hko.srce.hr/registar/standard-zanimanja/detalji/102> **SKOMP 2**: Priprema, organizacija i analiza poslova nabave i prodaje u zemlji i inozemstvu<https://hko.srce.hr/registar/skup-kompetencija/detalji/907>  | **SIU 1:** Planiranje poslovanja<https://hko.srce.hr/registar/skup-ishoda-ucenja/detalji/12432>  | / |
| **Uvjeti za upis u program** | * Cjelovita kvalifikacija najmanje razine 4.1 HKO
 |
| **Uvjeti stjecanja programa (završetka programa)** | * Stečenih 2 CSVET boda.
* Uspješna završna provjera stečenih znanja (usmenim i/ili pisanim provjerama) i vještina polaznika za izradu poslovnog plana kroz projektne zadatke, a na temelju unaprijed određenih kriterija vrednovanja postignuća.

O završnoj provjeri vodi se zapisnik i provodi ju tročlano povjerenstvo.Svakom polazniku nakon uspješno provedene završne provjere izdaje se Uvjerenje o osposobljavanju za stjecanje mikrokvalifikacije izrada poslovnog plana. |
| **Trajanje i načini izvođenja nastave** | Program obrazovanja za stjecanje mikrokvalifikacije izrada poslovnog plana provodi se redovitom nastavnom u trajanju od 50 sati, uz mogućnost izvođenja cijelog programa, u *online* okruženju, u stvarnom vremenu.Ishodi učenja ostvaruju se dijelom vođenim procesom učenja i poučavanja u trajanju od 5 sati, dijelom učenjem temeljenim na radu u trajanju od 25 sati, a dijelom samostalnim aktivnostima polaznika, u trajanju od 20 sati. Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu te stvaranje budućih kvalitetnih poslovnih odnosa.Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. |
| **Horizontalna prohodnost**  | - |
| **Vertikalna prohodnost** | - |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/12432>  |
| **Kompetencije koje se programom stječu**  |
| 1. sudjelovati u izradi poslovnog plana poduzeća vezano uz nabavni i prodajni plan u zemlji i inozemstvu
2. predlagati poboljšanja u organizaciji nabavnog i prodajnog poslovanja poduzeća u skladu s aktualnim promjenama na tržištu
3. primjenjivati različite metode kalkulacije prodajne cijene proizvoda u zemlji i inozemstvu
4. sudjelovati u izradi poslovnih planova malih i srednjih poduzeća
5. sudjelovati u prikupljanju informacija o potencijalnim izazovima / prijetnjama / rizicima u poslovanju malih i srednjih poduzeća
 |
| **Preporučeni načini praćenja kvalitete i uspješnosti izvedbe programa**  | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:* provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške učenicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima
* provodi se istraživanje i anketiranje nastavnika o istim pitanjima navedenim u prethodnoj stavci
* provodi se analiza uspjeha, transparentnosti i objektivnosti provjera i ostvarenosti ishoda učenja
* provodi se analiza materijalnih i kadrovskih uvjeta potrebnih za izvođenje procesa učenja i poučavanja.

Na temelju rezultata anketa dobiva se pregled uspješnosti izvedbe programa te postignuća polaznika, kao i  procjena kvalitete nastavničkog rada ustanove. |
| **Datum revizije programa** |   |

1. **MODULI I SKUPOVI ISHODA UČENJA**

|  |  |  |  |  |  |
| --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** |
| **VPUP** | **UTR** | **SAP** | **UKUPNO** |
| **1.**  | POSLOVNI PLAN  | Planiranje poslovanja | 4 | 2 | 5 | 25 | 20 | 50 |
|  Ukupno:  | 2 | 5 | 25 | 20 | 50 |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |
| --- | --- |
| **NAZIV MODULA** | **POSLOVNI PLAN** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/12432>**Kadrovski uvjeti:** Vođeni proces učenja i poučavanja – najmanje razina 7.1. st ili 7.1. sv HKO-a odgovarajućeg profila. Učenje temeljeno na radu – najmanje razina 4.2 HKO-a s minimalnim iskustvom rada na poslovima izrade poslovnog plana od 1 godine.  |
| **Obujam modula (CSVET)** | **2 CSVET**SIU: Planiranje poslovanja (2 CSVET) |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 5 sati (10 %) | 25 sati (50 %) | 20 sati (40 %) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je polaznicima omogućiti stjecanje znanja i vještina potrebnih za identificiranje elemenata poslovnog planiranja i izradu poslovnog plana. Polaznici će moći razlikovati razine poslovnog planiranja i vrste poslovnih planova, izraditi poslovni plan te izračunati točku pokrića i stopu povrata.  |
| **Ključni pojmovi** | *tipovi i razine poslovnog planiranja, vrste planova, vizija i misija, SWOT analiza, ciljevi planiranja, poslovni plan, točka pokrića (prag profitabilnosti), rok povrata ulaganja*  |
| **Oblici učenja temeljenog na radu** | Učenje temeljeno na radu integrirano je u program obrazovanja uz uporabu simulacija i stvarnih projektnih zadataka vezanih za izradu poslovnog plana i provodi se u specijaliziranim učionicama ustanove i/ili poslovnim subjektima s kojima Ustanova ima sklopljen ugovor o suradnji. Polaznik samostalno na računalu izrađuje poslovni plan. Nastavnik zadaje problemsku situaciju, a polaznik koristeći se stečenim znanjem i vještinama, rješava zadani zadatak.Učenjem na ranom mjestu polaznik se postupno uvodi u svijet rada. Omogućuje mu se sudjelovanje u radnom procesu sve dok ne stekne potpune kompetencije propisane programom.Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. |
| **Literatura i specifična nastavna sredstva potrebna za realizaciju modula** | **Preporučena literatura:**1. Buble, M. i Kružić, D. (2006). *Poduzetništvo realnost sadašnjosti i izazov budućnosti.* Zagreb
2. Cingula, M. (2001). *Kako izraditi poslovni plan i investicijski elaborat*, Priručnik za poduzetnike i menadžere, Zagreb.
3. Grubišić, D., Goić, S., Kružić, D., Dragnić, D., Lozić, I., Bakotić, D. i Pavić, I. (2008). *Od poduzetničke ideje do izrade poslovnog plana* (Poduzetnička radionica). Sveučilište u Splitu Ekonomski Fakultet, Split.
4. Maletić, I., Kosor, K., Copić, M., Ivanković Knežević, K., Zrinušić, N., Bešlić, B., Bukovac, S., Kulakowski, N., Karačić, M., Rajaković, M., Tufekčić, M., Petričko, I. i Valić, S. (2016). *EU PROJEKTI – Od ideje do realizacije*. Centar za razvoj javnog i neprofitnog sektora TIM4PIN. Zagreb
5. Delić, A., Oberman Peterka, S. i Perić, J. (2014). *Želim postati poduzetnik*. Sveučilište Josipa Jurja Strossmayera u Osijeku - Ekonomski fakultet u Osijeku. Osijek
6. Hisrich, R. D., Peters, M. P. i Shepard, D. A. (2011). *Poduzetništvo*. Mate. Zagreb.
7. Balog, A. i Rešetar, Z. (2021). *Poduzetništvo i poslovni planovi*. Veleučilište s pravo javnosti Baltazar Zaprešić. Zaprešić.
8. Ožanić, M. (2004). *Mali brod na olujnom moru: od ideje do prvog ugovora*. Priručnik za poduzetnike. Tehnološki park. Zagreb.
9. HBOR – preporučeni sadržaj poslovnog plana do 700.000,00 preračunske vrijednosti ulaganja - <https://www.hbor.hr/poslovni-plan/>
10. Zaštita na radu (2012). Opasnosti kod rada na računalu i pravilne vježbe. Zagreb, dostupno na: <https://zastitanaradu.com.hr/novosti/Opasnosti-kod-rada-na-racunalu-i-pravilne-vjezbe-17>

Za realizaciju nastave koristi se:* MS Office paket (obrada teksta, izrada prezentacija, izrada proračunskih tablica)
 |

|  |  |
| --- | --- |
| **Skup ishoda učenja iz SK, obujam** | **Planiranje poslovanja, 2 CSVET** |
| **Ishodi učenja** |
| 1. Razlikovati razine poslovnog planiranja u poslovnim organizacijama
 |
| 1. Analizirati vrste planova u poslovnim organizacijama
 |
| 1. Izdvojiti elemente procesa planiranja u poslovanju
 |
| 1. Napraviti poslovni plan
 |
| 1. Izračunati točku pokrića (prag profitabilnosti) i razdoblje ili rok povrata ulaganja
 |
| **Dominantan nastavni sustav i opis načina ostvarivanja SIU** |
| Dominantan nastavni sustav je učenje temeljeno na radu. Nastavnik navodi ključne pojmove o razinama poslovnog planiranja, vrstama planova, elementima procesa planiranja u poslovanju i elementima poslovnog plana. Polaznik samostalno:* izrađuje poslovni plan
* izračunava točku pokrića (prag profitabilnosti)
* izračunava rok povrata ulaganja u poduzetnički pothvat

čime dokazuje uspješnost realizacije ishoda učenja ovog skupa. Nastavnik demonstrira primjenu temeljnih ergonomskih načela prilikom razmještaja uredske opreme i oblikovanja radnog mjesta u učionici ustanove. Demonstrira pravilan način sjedenja na radnom mjestu i vježbe rasterećenja pri radu s računalom. Tijekom provedbe svih aktivnosti u kojima rade na računalu polaznici primjenjuju ergonomska načela, prilagođavaju utjecaje iz radne okoline ergonomskim načelima te primjenjuju vježbe rasterećenja pri radu s računalom.Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja. Samostalna aktivnost polaznika odnosi se na izradu poslovnog plana u obliku seminarskog rada / pisanog izvješća.Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. |
| **Nastavne cjeline/teme** | Proces poslovnog planiranja i vrste planova Poslovni plan Točka pokrića i rok povrata ulaganja Ergonomska načela u uredskom poslovanju |
| **Načini i primjer vrjednovanja skupa ishoda učenja** |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.Primjeri vrednovanja:**Situacijski scenarij poučavanja****PLANIRANJEM DO USPJEHA**1. Ivana je nakon završetka srednje škole odlučila pokrenuti vlastiti poduzetnički pothvat. Planira iskoristiti mjere za samozapošljavanje i dobiti novčanu potporu koja će joj biti od velike pomoći pri pokretanju posla.

Izrađuje poslovni plan za navedenu poduzetničku ideju prema smjernicama preporučenog sadržaja Hrvatske banke za obnovu i razvitak.1. Polaznik u dijelu „Podaci o poduzetniku“ navodi podatke o osnivaču koji pokreće ili je nositelj postojećeg poslovanja.
2. Polaznik u dijelu „Polazište“ opisuje nastanak poduzetničke ideje, viziju i zadaću poduzetničkog pothvata.
3. Polaznik u dijelu „Predmet poslovanja“ opisuje djelatnost kojom će se baviti.
4. Polaznik u dijelu „Tržišna opravdanost“ opisuje tržište nabave i tržište prodaje, a ukoliko raspolaže dostupnim informacijama može analizirati i konkurenciju i gospodarsku granu.
5. Polaznik u dijelu „Tehnološko-tehnički elementi pothvata“ opisuje opis strukture ulaganja (tehnička i tehnološka), strukturu i broj zaposlenih.
6. Polaznik u dijelu „Lokacija“ opisuje lokaciju poduzetnika i projekta.
7. Polaznik u dijelu „Zaštita okoline“ opisuje zaštitu okoliša i utjecaj na okolinu npr. kako se zbrinjava otpad koji eventualno nastaje obavljanjem djelatnosti te kako se štiti ekološka ravnoteža.
8. Polaznik u dijelu „Financijski elementi pothvata“ specificira ulaganja u osnovna i obrtna sredstva, procjenjuje troškove poslovanja, izrađuje proračun amortizacije, izrađuje kalkulaciju, navodi vlastite i tuđe izvore financiranja, izrađuje projekciju računa dobiti i gubitka, izračunava pokazatelje učinkovitosti i točku pokrića (prag profitabilnosti) za svoj pothvat te razdoblje povrata ulaganja.
9. Polaznik u dijelu „Zaključak“ ukratko sažima sve prethodno navedeno u poslovnom planu.
10. Polaznik pohranjuje izrađeni poslovni plan u e-portfolio.

**Vrednovanje:** Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije / projektnih aktivnosti / usmene prezentacije i/ili pisanog rada i/ili mapom radova, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje). |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* |

|  |
| --- |
| **\*Napomena:**Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini. |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |